Lefapha la Temothuo le tsamaisa Molao wa Ditshedinnye tsa bolosika tse di fetotsweng wa 1997.
maemo a di-GMO jaaka merwalo.
Netefatsa mofuta wa tumelelo e o e tlhokang mme o tlatse foromo e e maleba.
ditiragatso tsa kakaretso tsa kgololo di tshwanetse go latelwa ke go konosediwa ga ditiro mo tikologong ya mo Aforika Borwa mo sebakeng sa dingwaga di le tharo tsa go jala ditiragatso tse di tswelelang le tiro di tla amogelwa fela fa e le gore tiro ya mothale o e ne e dumeletswe kwa tshimologong.
Romela foromo ya kopo le palo e e kailweng ya dikhopi tse di tlhokegang go Mokwadise wa di-GMO.
Romela khopi e nngwe gape ya kopo, e mo go yona go se nang tshedimosetso ya sephiri ya kgwebo, go Mokwadise wa di-GMO.
Duela madi a a beilweng.
Romela pegelo/raporoto ya ditiro tse di konoseditsweng mo nakong e e fetileng.
Romela bosupi jwa dikitsiso tsa phatlhalatsa.
Mokwadise, netefatsa gore kopo e matshwanedi go ya ka ditlhokego tsa Ditshedinnye tsa bolosika tse di fetotsweng , 1997.
Komiti-Keletso e sekaseka data/dintlha tsa bosaense tse di rometsweng ga mmogo le lekwalokopo mme e dire dikatlenegiso malebana le pabalesego ya tiro e e kopiwang mo go Khansele ya Khuduthamaga.
Mokwadise o amogela dikakanyo tsa batho mo nakong e a e filweng.
Khansele ya Khuduthamaga e dira tshwetso malebana le kopo, ba lebile kopo ka boyona, dikatlenegiso tsa Komiti-Keletso, dikakanyo tse di rometsweng ke batho, ditlamorago tse e ka nnang le tsona mo dtheong tse di jaaka temothuo, boitekanelo, tikologo, ditiro, kgwebo, saense le thekenoloji ga mmogo le tlhabololo ya thekenoloji.
Fa tshwetso ya Khansele ya Khuduthamaga e le e ntle, Mokwadise o dumelelwa go aba phemiti.
Diphemiti tsotlhe di tsamaya mmogo le mabaka a di a beetsweng.
Batlhatlhobi go tswa kwa Lefapheng Temothuo ba tlhokomela gore mabaka a a beilweng mo phemiting a a diragadiwa.